Държавен вестник, бр. 25, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  25
1. Алинея 1 се изменя така:
„(1) Въз основа на становището на комисията 
и след съгласуване с министъра на околната 
среда и водите в срок 90 дни от получаване 
на заявлението министърът на земеделието и 
храните изготвя и изпраща на заявителя доклад 
за оценка на заявлението. Докладът съдържа 
информацията, определена в приложение № 3.“
2. В ал. 2 т. 3 се отменя.
3. Алинея 3 се отменя.
§ 46. Създава се чл. 66а:
„Чл. 66а. (1) Когато докладът по чл. 66, 
ал. 1 посочва, че ГМО може да бъде пуснат на 
пазара, министърът на земеделието и храните 
го изпраща на Европейската комисия заедно 
с допълнителната информация по чл. 63, ал. 4, 
както и с всяка друга информация, взета пред­
вид при неговото изготвяне в срок 90 дни от 
получаване на заявлението. 
(2) След изпращането на доклада по чл. 66, 
ал. 1 на Европейската комисия министърът 
на земеделието и храните предоставя на об­
ществеността резюмето на досието и доклада 
за обсъждане чрез интернет страницата на 
информационната система по чл. 4, ал. 2. Об­
съждането се провежда в рамките на 30 дни. 
Министърът на земеделието и храните обоб­
щава направените бележки и коментари и ги 
изпраща на Европейската комисия. 
(3) Министърът на земеделието и храните 
издава разрешение за пускане на пазара, когато:
1. в срок 60 дни след изпращането на доклада 
не постъпят мотивирани възражения или не 
бъдат повдигнати спорни въпроси от Европей­
ската комисия или от държавите – членки на 
Европейския съюз;
2. спорните въпроси, поставени от Европей­
ската комисия или от държавите – членки на 
Европейския съюз, са разрешени в срок 105 
дни след изпращането на доклада.
(4) Срокът по ал. 3 спира да тече до предос­
тавяне от заявителя на допълнителна инфор­
мация, поискана от Европейската комисия или 
от държавите – членки на Европейския съюз.
(5) Когато в срока по ал. 3, т. 2 постъпилите 
възражения или поставените спорни въпроси 
от Европейската комисия или от държави­
те – членки на Европейския съюз, не бъдат 
разрешени, министърът на земеделието и хра­
ните издава разрешение само при положително 
решение на Европейската комисия или Съвета 
на Европейския съюз.
(6) Разрешението за пускане на пазара се 
изпраща на заявителя в 30-дневен срок след 
изтичането на сроковете по ал. 3 или след 
обнародването на решението на Европейската 
комисия. 
(7) В срока по ал. 6 министърът на земе­
делието и храните уведомява Европейската 
комисия и държавите – членки на Европейския 
съюз, за издаденото разрешение.“
§ 47. В чл. 67 се правят следните изменения:
1. Алинея 3 се изменя така:
 „(3) Разрешението се издава за максимален 
срок от 10 години.“
2. В ал. 4 думите „официалната сортова лис­
та съгласно Закона за посевния и посадъчния 
материал“ се заменят с „Общия каталог на 
сортовете земеделски растителни видове и Об­
щия каталог на сортовете зеленчукови видове“.
§ 48. В чл. 68 се правят следните изменения 
и допълнения:
1. Алинея 1 се изменя така:
„(1) Министърът на земеделието и храните 
въз основа на доклада по чл. 66, ал. 1 моти­
вирано отказва издаването на разрешение за 
пускане на пазара, когато:
1. становището на комисията е, че има 
рискове за човешкото здраве или за околната 
среда и че предприетите мерки за защита са 
недостатъчни или неефективни;
2. заявителят не е отстранил непълнотите 
или неточностите в заявлението си в срока по 
чл. 63, ал. 2.“
2. Създават се нови ал. 2 и 3:
„(2) Заявителят се уведомява за отказа за 
издаване на разрешение в срока по чл. 66.
(3) При отказ за издаване на разрешение 
министърът на земеделието и храните изпра­
ща доклада по чл. 66, ал. 1  на  Европейската 
комисия заедно с допълнителната информация 
по чл. 63, ал. 4, както и всяка друга инфор­
мация, взета предвид при неговото изготвяне, 
не по-рано от 15 дни след уведомяване на за­
явителя и не по-късно от 105 дни от подаване 
на заявлението.“
3. Досегашната ал. 2 става ал. 4.
§ 49. В чл. 69 се правят следните изменения:
1. Алинея 1 се изменя така:
„(1) В Министерството на земеделието и 
храните се създава и поддържа в електронен 
вид публичен регистър на:
1. издадените разрешения за пускане на 
ГМО на пазара;
2. информацията за генетичната модифика­
ция с цел облекчаване на контрола и наблю­
дението след пускане на пазара на ГМО като 
продукт или съставка на продукт.“
2. В ал. 2 думите „Електронният регистър“ 
и „е“ се заменят съответно с „Електронните 
регистри“ и „са“.
3. Алинея 3 се изменя така: 
„(3) Информацията, която подлежи на впис­
ване в регистрите, се определя с наредбата по 
чл. 45.“
4. В ал. 4 думата  „регистъра“ се заменя с 
„регистрите“.
§ 50. В чл. 70 се правят следните изменения 
и допълнения:
1. В ал. 1 се създава изречение второ: „Ми­
нистърът на земеделието и храните изпраща 
докладите на Европейската комисия и на дър­
жавите – членки на Европейския съюз.“